Pakuotės lapelis: informacija vartotojui

Delstrigo 100 mg/300 mg/245 mg plėvele dengtos tabletės

doravirinas/lamivudinas/tenofoviras dizoproksilis

(doravirinum/lamivudinum/tenofovirum disoproxilum)

Vykdoma papildoma šio vaisto stebėsena. Tai padės greitai nustatyti naują saugumo informaciją.

Mums galite padėti pranešdami apie bet kokį Jums pasireiškiantį šalutinį poveikį. Apie tai, kaip

pranešti apie šalutinį poveikį, žr. 4 skyriaus pabaigoje.

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums

svarbi informacija.

 Neišmeskite šio lapelio, nes vėl gali prireikti jį perskaityti.

 Jeigu kiltų daugiau klausimų, kreipkitės į gydytoją, vaistininką arba slaugytoją.

 Šis vaistas skirtas tik Jums, todėl kitiems žmonėms jo duoti negalima. Vaistas gali jiems

pakenkti (net tiems, kurių ligos požymiai yra tokie patys kaip Jūsų).

 Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į

gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1. Kas yra Delstrigo ir kam jis vartojamas

2. Kas žinotina prieš vartojant Delstrigo

3. Kaip vartoti Delstrigo

4. Galimas šalutinis poveikis

5. Kaip laikyti Delstrigo

6. Pakuotės turinys ir kita informacija

1. Kas yra Delstrigo ir kam jis vartojamas

Kas yra Delstrigo

Delstrigo vartojamas ŽIV („žmogaus imunodeficito viruso“) sukeltai infekcijai gydyti. Jis priklauso

„antiretrovirusiniais vaistais“ vadinamų vaistų grupei.

Delstrigo sudėtyje yra šių veikliųjų medžiagų:

 doravirino – ne-nukleozidų atvirkštinės transkriptazės inhibitoriaus (NNATI);

 lamivudino – nukleozidų analogų atvirkštinės transkriptazės inhibitoriaus (NATI);

 tenofoviro dizoproksilio – nukleozidų analogų atvirkštinės transkriptazės inhibitoriaus (NATI).

Kam Delstrigo vartojamas

Delstrigo vartojamas ŽIV sukeltai infekcijai gydyti 18 metų ir vyresniems asmenims. ŽIV yra virusas,

sukeliantis AIDS (įgytą imunodeficito sindromą, angl. acquired immune deficiency syndrome).

Nevartokite Delstrigo, jeigu gydytojas Jums nurodė, kad Jums infekciją sukeliantis virusas yra

atsparus bet kuriai iš Delstrigo sudėtyje esančių veikliųjų medžiagų.

Kaip Delstrigo veikia

Delstrigo veikia apsaugodamas, kad Jūsų organizme nesidaugintų ŽIV virusai. Vaistas Jums padeda:

 mažindamas ŽIV kiekį Jūsų kraujyje (tai vadinama „virusų kiekiu“ Jūsų organizme);

 didindamas baltųjų kraujo ląstelių, vadinamų CD4+ T, kiekį. Dėl to Jūsų imuninė sistema gali

sustiprėti. Tai gali sumažinti Jūsų ankstyvojo mirtingumo riziką ar galimybę susirgti

infekcijomis, kurių gali pasireikšti dėl Jūsų imuninės sistemos nusilpimo.

42

2. Kas žinotina prieš vartojant Delstrigo

Delstrigo vartoti negalima:

 jeigu yra alergija doravirinui, lamivudinui, tenofovirui dizoproksiliui arba bet kuriai pagalbinei

šio vaisto medžiagai (jos išvardytos 6 skyriuje);

 jeigu vartojate kurį nors iš toliau išvardytų vaistų:

 karbamazepino, okskarbazepino, fenobarbitalio, fenitoino (vaistų nuo traukulių);

 rifampicino, rifapentino (vaistų nuo tuberkuliozės);

 jonažolės (Hypericum perforatum, augalinio preparato, vartojamo depresijai ir nerimui gydyti)

arba preparatų, kurių sudėtyje yra jonažolės;

mitotano (vėžiui gydyti skirto vaisto);

 enzalutamido (prostatos vėžiui skirto vaisto);

 lumakaftoro (cistinei fibrozei gydyti skirto vaisto).

Nevartokite Delstrigo, jeigu Jums tinka bet kuri iš anksčiau nurodytų sąlygų. Jeigu abejojate, prieš

pradėdami vartoti Delstrigo pasitarkite su gydytoju, vaistininku arba slaugytoju. Taip pat žiūrėkite

skyrių „Kiti vaistai ir Delstrigo“.

Įspėjimai ir atsargumo priemonės

Pasitarkite su gydytoju, vaistininku arba slaugytoju, prieš pradėdami vartoti Delstrigo.

Kitų asmenų užkrėtimas ŽIV

ŽIV plinta kontaktuojant su krauju arba lytinių santykių su ŽIV užsikrėtusiu asmeniu metu. Vartodami

Delstrigo Jūs vis dar galite užkrėsti ŽIV kitus asmenis, nors veiksmingas gydymas šią riziką sumažina.

Pasitarkite su gydytoju apie tai, ką galėtumėte padaryti, kad išvengtumėte kitų asmenų užkrėtimo.

Hepatito B infekcijos paūmėjimas

Jeigu esate užsikrėtę ir ŽIV ir hepatito B virusu, Jūsų hepatitas B gali pasunkėti, jeigu nutrauksite

Delstrigo vartojimą. Nutraukus gydymą Jums gali reikėti keletą mėnesių kartoti kraujo tyrimus.

Aptarkite su gydytoju hepatito B infekcijos gydymą.

Naujai pasireiškę ar pasunkėję inkstų sutrikimai, įskaitant inkstų nepakankamumą

Kai kuriems Delstrigo vartojantiems asmenims gali pasireikšti šių sutrikimų. Prieš pradėdamas skirti

gydymą Delstrigo ir gydymo šiuo vaistu metu gydytojas Jums paskirs atlikti kraujo tyrimus, kad

galėtų patikrinti Jūsų inkstų funkciją.

Kaulų sutrikimai

Kai kuriems Delstrigo vartojantiems asmenims gali pasireikšti šių sutrikimų. Kaulų sutrikimai apima

kaulų skausmą, kaulų suminkštėjimą ar suplonėjimą (ir dėl to gali įvykti lūžiai). Taip pat gali

pasireikšti sąnarių ar raumenų skausmo bei raumenų silpnumo atvejų. Gydytojas gali paskirti atlikti

papildomų tyrimų, kad galėtų ištirti Jūsų kaulus.

Imuniteto reaktyvacijos sindromas

Toks reiškinys gali pasireikšti, kai pradedate vartoti vaistų nuo ŽIV, įskaitant Delstrigo. Jūsų imuninė

sistema gali sustiprėti ir pradėti kovoti su infekcijomis, kurios ilgą laiką slapta tūnojo Jūsų organizme.

Nedelsdami pasakykite gydytojui, jeigu pradėjus vartoti vaisto nuo ŽIV Jums atsirastų bet kokių naujų

simptomų.

Pradėjus vartoti vaistų ŽIV sukeltai infekcinei ligai gydyti, be oportunistinių infekcijų, Jums gali

atsirasti ir autoimuninių sutrikimų (tai būklės, kurios pasireiškia imuninei sistemai atakuojant sveikus

kūno audinius). Autoimuniniai sutrikimai gali pasireikšti per daug mėnesių nuo gydymo pradžios.

Jeigu pastebite bet kokius infekcijos simptomus ar kitokius simptomus, pvz., raumenų silpnumą,

silpnumą, prasidedantį nuo plaštakų ar pėdų ir plintantį į liemenį, palpitaciją, drebulį arba padidėjusį

aktyvumą, nedelsdami kreipkitės į savo gydytoją dėl būtino gydymo.

43

Vaikams ir paaugliams

Šio vaisto neduokite jaunesniems kaip 18 metų asmenims. Delstrigo vartojimas jaunesniems kaip

18 metų asmenims dar neištirtas.

Kiti vaistai ir Delstrigo

Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui,

vaistininkui arba slaugytojui. Tai reikalinga todėl, kad kiti vaistai gali įtakoti Delstrigo poveikį, o

Delstrigo vartojimas gali įtakoti kai kurių kitų kartu vartojamų vaistų poveikį.

Kai kurių vaistų kartu su Delstrigo vartoti draudžiama. Jie išvardyti poskyryje „Delstrigo vartoti

negalima“.

Pasitarkite su gydytoju prieš pradėdami kartu su Delstrigo vartoti toliau išvardytų vaistų, kadangi

gydytojui gali tekti koreguoti Jūsų vartojamų vaistų dozes:

 bozentano (plaučių ligoms gydyti skirto vaisto);

 dabrafenibo (odos vėžiui gydyti skirto vaisto);

 lesinurado (podagrai gydyti skirto vaisto);

 modafinilio (pernelyg stipriam mieguistumui gydyti skirto vaisto);

 nafcilino (kai kurioms bakterinėms infekcijoms gydyti skirto vaisto);

 rifabutino (kai kurioms bakterinėms infekcijoms, tokioms kaip tuberkuliozė, gydyti skirto

vaisto);

 telotristato etilo (karcinoidiniu sindromu sergantiems asmenims viduriavimui gydyti skirto

vaisto);

 tioridazino (psichikos sutrikimams, tokiems kaip šizofrenija, gydyti skirto vaisto).

Jeigu gydytojas nusprendžia, kad Jūs turėtumėte šių vaistų vartoti kartu su Delstrigo, gydytojas paskirs

Jums kasdien vartoti 100 mg doravirino tabletę, praėjus maždaug 12 valandų nuo Delstrigo dozės

vartojimo.

Gydytojas gali paskirti Jums atlikti kraujo tyrimus arba stebėti Jūsų būklę dėl galimo šalutinio

poveikio pasireiškimo, jeigu kartu su Delstrigo vartojate toliau nurodytų vaistų:

 ledipasviro/sofosbuviro (hepatito C infekcijai gydyti skirtų vaistų);

 sirolimuzo (Jūsų organizmo imuniniam atsakui kontroliuoti po transplantacijos skirto vaisto);

 sofosbuviro/velpatasviro (hepatito C infekcijai gydyti skirtų vaistų);

 takrolimuzo (Jūsų organizmo imuniniam atsakui kontroliuoti po transplantacijos skirto vaisto);

 vaistų (paprastai skysčių), kurių sudėtyje yra sorbitolio ar kitų cukraus alkoholių (pavyzdžiui,

ksilitolio, manitolio, laktitolio, maltitolio), jeigu jų vartojama reguliariai.

Nėštumas ir žindymo laikotarpis

Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš

vartodama šį vaistą pasitarkite su gydytoju dėl Delstrigo vartojimo rizikos ir naudos. Delstrigo

nėštumo metu geriau nevartoti. Taip yra todėl, kad vaisto poveikis nėštumo metu neištirtas ir nėra

žinoma, ar Delstrigo gali pakenkti nėščių moterų kūdikiui.

ŽIV sergančioms moterims negalima žindyti kūdikio, kadangi ŽIV gali būti perduodamas jų

kūdikiams per motinos pieną. Pasitarkite su gydytoju dėl geriausio kūdikio maitinimo būdo.

Vairavimas ir mechanizmų valdymas

Laikykitės atsargumo priemonių prieš vairuodami, važiuodami dviračiu ar valdydami mechanizmus,

jeigu po šio vaisto vartojimo jaučiate nuovargį, galvos svaigimą ar mieguistumą.

Delstrigo tablečių sudėtyje yra laktozės

Jeigu gydytojas Jums yra sakęs, kad netoleruojate kokių nors angliavandenių, kreipkitės į jį prieš

pradėdami vartoti šį vaistą.

44

3. Kaip vartoti Delstrigo

Visada vartokite šį vaistą tiksliai kaip nurodė gydytojas, vaistininkas arba slaugytojas. Jeigu abejojate,

kreipkitės į gydytoją, vaistininką arba slaugytoją. Visai ŽIV infekcijos gydymo schemai pakanka

vartoti tik Delstrigo tabletes.

Kokią dozę vartoti

Rekomenduojama dozė yra 1 tabletė kartą per parą. Jeigu kartu vartojate tam tikrų vaistų, gydytojas

gali Jums paskirti vartoti kitokį doravirino kiekį. Žiūrėkite poskyrį „Kiti vaistai ir Delstrigo“, kuriame

pateiktas šių vaistų sąrašas.

Šio vaisto vartojimas

 Nurykite visą tabletę (jos netraiškykite ir nekramtykite).

 Šį vaistą galima vartoti valgio metu ar nevalgius.

Ką daryti pavartojus per didelę Delstrigo dozę?

Nevartokite didesnės dozės nei rekomenduojama. Jeigu atsitiktinai pavartojote per didelę dozę,

kreipkitės į gydytoją.

Pamiršus pavartoti Delstrigo

 Svarbu, kad nepraleistumėte Delstrigo dozių vartojimo.

 Jeigu pamiršote pavartoti vaisto dozę, išgerkite ją iškart prisiminę. Tačiau jeigu iki kitos dozės

vartojimo liko mažiau kaip 12 valandų, pamirštąją dozę praleiskite, o kitą dozę vartokite įprastu

laiku. Vėliau tęskite gydymą įprasta schema.

 Negalima vartoti dviejų Delstrigo dozių tuo pat metu, norint kompensuoti praleistą dozę.

 Jeigu nesate tikri, ką reikėtų daryti, kreipkitės į gydytoją arba vaistininką.

Nustojus vartoti Delstrigo

Nepritrūkite Delstrigo. Prieš baigiant vartoti visas Delstrigo tabletes, kreipkitės į gydytoją dėl

pakartotinio recepto išrašymo.

Jeigu nutrauksite Delstrigo vartojimą, gydytojui reikės dažnai tikrinti Jūsų sveikatos būklę, taip pat jis

paskirs keletą mėnesių reguliariai atlikti kraujo tyrimus, kad galėtų įvertinti Jūsų organizme esančią

ŽIV infekciją. Jeigu esate užsikrėtę ir ŽIV infekcija, ir hepatito B infekcija, tuomet ypatingai svarbu,

kad nenutrauktumėte gydymo Delstrigo prieš tai nepasitarę su gydytoju. Kai kuriems pacientams

nutraukus lamivudino ar tenofoviro dizoproksilio (dviejų iš trijų Delstrigo sudėtyje esančių veikliųjų

medžiagų) vartojimą, kraujo tyrimai ar pasireiškę simptomai rodė, kad hepatito infekcija pasunkėjo.

Nutraukus Delstrigo vartojimą, gydytojas gali rekomenduoti atnaujinti gydymą nuo hepatito B.

4 mėnesius po gydymo nutraukimo Jums gali reikėti atlikti kraujo tyrimus, kad gydytojas galėtų

patikrinti Jūsų kepenų funkciją. Kai kuriems išplitusia kepenų liga ar ciroze sergantiems pacientams

gydymo nutraukti nerekomenduojama, kadangi tai gali sukelti hepatito pasunkėjimą, ir ši būklė gali

lemti pavojų gyvybei.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba

slaugytoją.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Nenutraukite šio vaisto vartojimo, prieš tai nepasitarę su gydytoju.

Dažnas: gali pasireikšti rečiau kaip 1 asmeniui iš 10:

 nenormalūs sapnai, sunkumas užmigti (nemiga);

 galvos skausmas, galvos svaigimas, mieguistumas;

 kosulys, nosies sutrikimo simptomai;

45

 šleikštulys (pykinimas), viduriavimas, pilvo skausmas, vėmimas, dujų susikaupimas žarnyne;

 plaukų slinkimas, bėrimas;

 raumenų sutrikimo simptomai (skausmas, sustingimas);

 nuovargio jausmas, karščiavimas.

Kraujo tyrimai taip pat gali rodyti:

 padidėjusį kepenų fermentų (ALT) aktyvumą.

Nedažnas: gali pasireikšti rečiau kaip 1 asmeniui iš 100:

 košmarai, depresija, nerimas, dirglumas, sumišimas, mintys apie savižudybę;

 dėmesio koncentracijos sutrikimas, atminties sutrikimas, dilgčiojimo pojūtis plaštakose ir

pėdose, raumenų sustingimas, pablogėjusi miego kokybė;

 padidėjęs kraujospūdis;

 vidurių užkietėjimas, diskomforto pojūtis pilve, išpūstas pilvas (pilvo pūtimas), nevirškinimas,

minkštos išmatos, skrandžio spazmai, dažnas tuštinimasis, kasos uždegimas (pankreatitas)

(sukeliantis pilvo skausmą ir vėmimą);

 niežulys;

 sąnarių skausmas, raumenų audinio irimas, raumenų silpnumas;

 silpnumo pojūtis, bendrojo negalavimo pojūtis.

Kraujo tyrimai taip pat gali rodyti:

 sumažėjusį baltųjų kraujo ląstelių kiekį (neutropeniją);

 sumažėjusį raudonųjų kraujo ląstelių kiekį (anemiją);

 sumažėjusį kraujo plokštelių ( trombocitų) kiekį kraujyje (dėl to Jums gali greičiau prasidėti

kraujavimas);

 sumažėjusį fosfatų kiekį;

 sumažėjusį kalio kiekį kraujyje;

 padidėjusį kreatinino kiekį kraujyje;

 padidėjusį kepenų fermentų (AST) aktyvumą;

 padidėjusį lipazės aktyvumą;

 padidėjusį amilazės aktyvumą;

 sumažėjusį hemoglobino kiekį.

Raumenų skausmas, raumenų silpnumas ir sumažėję kalio ar fosfatų kiekiai kraujyje gali pasireikšti

dėl inkstų kanalėlių ląstelių pažaidos.

Retas: gali pasireikšti rečiau kaip 1 asmeniui iš 1 000:

 agresyvumas, haliucinacijos, sunkumas prisitaikyti prie pokyčių, pakitusi nuotaika,

vaikščiojimas per miegus;

 pasunkėjęs kvėpavimas, padidėjusios tonzilės;

 nevisiško pasituštinimo pojūtis;

 padidėjusios kepenys ar suriebėjusios kepenys, odos ar akių pageltimas, pilvo skausmas dėl

kepenų uždegimo;

 alergijos sukeltas odos uždegimas, skruostų, nosies, smakro ar kaktos sričių odos paraudimas,

gumbeliai ar spuogeliai veide, veido, lūpų, liežuvio ar gerklės patinimas;

 raumenų silpnumas, kaulų susilpnėjimas (pasireiškiantis kaulų skausmu ir kartais sukeliantis

lūžius);

 inkstų pažaida, inkstų akmenligė, inkstų nepakankamumas, inkstų kanalėlių ląstelių pažaida,

inkstų pažeidimas, labai gausus šlapinimasis ir troškulio jausmas;

 krūtinės ląstos skausmas, šaltkrėtis, skausmas, troškulys.

Kraujo tyrimai taip pat gali rodyti:

 sumažėjusį magnio kiekį;

 laktatacidozę (pieno rūgšties perteklių kraujyje);

 padidėjusį kreatinfosfokinazės aktyvumą.

46

Labai retas: gali pasireikšti rečiau kaip 1 asmeniui iš 10 000

Kraujo tyrimai taip pat gali rodyti:

 kaulų čiulpų negebėjimą gaminti naujų raudonųjų kraujo ląstelių (tikrąją raudonųjų kraujo

ląstelių aplaziją).

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui,

vaistininkui arba slaugytojui. Apie šalutinį poveikį taip pat galite pranešti tiesiogiai naudodamiesi

V priede nurodyta nacionaline pranešimo sistema. Pranešdami apie šalutinį poveikį galite mums padėti

gauti daugiau informacijos apie šio vaisto saugumą.

5. Kaip laikyti Delstrigo

 Šį vaistą laikykite vaikams nepastebimoje ir nepasiekiamoje vietoje.

 Ant buteliuko po „EXP“ nurodytam tinkamumo laikui pasibaigus, šio vaisto vartoti negalima.

 Buteliuke yra sausiklis, apsaugantis tabletes nuo drėgmės. Buteliuke gali būti keletas tokių

sausiklių. Šiuos sausiklius laikykite buteliuko viduje ir jų neišmeskite, kol nebaigsite vartoti

visų šiame buteliuke esančių tablečių.

 Buteliuką laikykite sandariai uždarytą, kad vaistas būtų apsaugotas nuo drėgmės.

 Šio vaisto laikymui specialių temperatūros sąlygų nereikalaujama.

 Vaistų negalima išmesti į kanalizaciją arba su buitinėmis atliekomis. Kaip išmesti nereikalingus

vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Delstrigo sudėtis

 Veikliosios medžiagos yra: 100 mg doravirino, 300 mg lamivudino ir 245 mg tenofoviro

dizoproksilio (fumarato pavidalu).

 Pagalbinės medžiagos yra kroskarmeliozės natrio druska E468, hipromeliozės acetatas

sukcinatas, magnio stearatas E470b, mikrokristalinė celiuliozė E460, bevandenis koloidinis

silicio dioksidas E551, natrio stearilfumaratas. Tabletės padengtos plėvele, o plėvelės sudėtyje

yra toliau išvardytų medžiagų: karnaubo vaško E903, hipromeliozės E464, geltonojo geležies

oksido E172, laktozės monohidrato, titano dioksido E171 ir triacetino E1518.

Delstrigo išvaizda ir kiekis pakuotėje

Delstrigo yra geltonos spalvos, ovali, plėvele dengta tabletė, kurios vienoje pusėje įspaustas bendrovės

logotipas ir „776“, o kita pusė yra lygi.

Tiekiamos toliau nurodytų dydžių pakuotės:

 1 buteliukas, kuriame yra 30 plėvele dengtų tablečių;

 90 plėvele dengtų tablečių (3 buteliukai po 30 plėvele dengtų tablečių).

Jūsų šalyje gali būti tiekiamos ne visų dydžių pakuotės.

Registruotojas ir gamintojas

Merck Sharp & Dohme B.V.

Waarderweg 39

2031 BN Haarlem

Nyderlandai

47

Jeigu apie šį vaistą norite sužinoti daugiau, kreipkitės į vietinį registruotojo atstovą:

België/Belgique/Belgien

MSD Belgium BVBA/SPRL

Tél/Tel: +32(0) 27766211

dpoc\_belux@merck.com

Lietuva

UAB Merck Sharp & Dohme

Tel. + 370 5 278 02 47

msd\_lietuva@merck.com

България

Мерк Шарп и Доум България ЕООД

Тел.: +359 2 819 3737

info-msdbg@merck.com

Luxembourg/Luxemburg

MSD Belgium BVBA/SPRL

Tél/Tel: +32(0)27766211

dpoc\_belux@merck.com

Česká republika

Merck Sharp & Dohme s.r.o.

Tel: +420 233 010 111

dpoc\_czechslovak@merck.com

Magyarország

MSD Pharma Hungary Kft.

Tel.: +36 1 888 5300

hungary\_msd@merck.com

Danmark

MSD Danmark ApS

Tlf: + 45 4482 4000

dkmail@merck.com

Malta

Merck Sharp & Dohme Cyprus Limited

Tel: 8007 4433 (+356 99917558)

malta\_info@merck.com

Deutschland

MSD SHARP & DOHME GMBH

Tel: 0800 673 673 673 (+49 (0) 89 4561 2612)

e-mail@msd.de

Nederland

Merck Sharp & Dohme B.V.

Tel: 0800 9999000

(+31 23 5153153)

medicalinfo.nl@merck.com

Eesti

Merck Sharp & Dohme OÜ

Tel.: +372 6144 200

msdeesti@merck.com

Norge

MSD (Norge) AS

Tlf: +47 32 20 73 00

msdnorge@msd.no

Ελλάδα

MSD Α.Φ.Β.Ε.Ε.

Τηλ: +30 210 98 97 300

dpoc\_greece@merck.com

Österreich

Merck Sharp & Dohme Ges.m.b.H.

Tel: +43 (0) 1 26 044

msd-medizin@merck.com

España

Merck Sharp & Dohme de España, S.A.

Tel: +34 91 321 06 00

msd\_info@merck.com

Polska

MSD Polska Sp. z o.o.

Tel: +48 22 549 51 00

msdpolska@merck.com

France

MSD France

Tél: + 33 (0) 1 80 46 40 40

Portugal

Merck Sharp & Dohme, Lda

Tel: +351 21 4465700

inform\_pt@merck.com

Hrvatska:

Merck Sharp & Dohme d.o.o.

Tel: + 385 1 6611 333

croatia\_info@merck.com

România

Merck Sharp & Dohme Romania S.R.L.

Tel: +40 21 529 29 00

msdromania@merck.com

Ireland

Merck Sharp & Dohme Ireland (Human Health)

Slovenija

Merck Sharp & Dohme, inovativna zdravila d.o.o.

48

Limited

Tel: +353 (0)1 2998700

medinfo\_ireland@merck.com

Tel: +386 1 5204 201

msd.slovenia@merck.com

Ísland

Vistor hf.

Sími: + 354 535 7000

Slovenská republika

Merck Sharp & Dohme, s. r. o.

Tel: +421 2 58282010

dpoc\_czechslovak@merck.com

Italia

MSD Italia S.r.l.

Tel: +39 06 361911

medicalinformation.it@merck.com

Suomi/Finland

MSD Finland Oy

Puh/Tel: +358 (0)9 804 650

info@msd.fi

Κύπρος

Merck Sharp & Dohme Cyprus Limited

Τηλ.: 800 00 673 (+357 22866700)

cyprus\_info@merck.com

Sverige

Merck Sharp & Dohme (Sweden) AB

Tel: +46 77 5700488

medicinskinfo@merck.com

Latvija

SIA Merck Sharp & Dohme Latvija

Tel: + 371 67364224

msd\_lv@merck.com

United Kingdom

Merck Sharp & Dohme Limited

Tel: +44 (0) 1992 467272

medicalinformationuk@merck.com

Šis pakuotės lapelis paskutinį kartą peržiūrėtas {MMMM m. {mėnesio} mėn.}

Išsami informacija apie šį vaistą pateikiama Europos vaistų agentūros tinklalapyje

http://www.ema.europa.eu.